श्री चैतन्य महाप्रभु मंदिर में फागोत्सव आज से
फाग महोत्सव में झूमी महिलाएं
13 मार्च तक होंगे धार्मिक कार्यक्रम
सिटीरिपोर्टर|अजमेर
पालबीसला विनय नगर कॉलोनी स्थित श्री चैतन्य महाप्रभु मंदिर में 7 से 13 मार्च तक फागोत्सव समारोह मनाया जाएगा। श्री चैतन्य प्रेम भक्ति संघ एवं श्री चैतन्य वेदांत समिति का ओर से शुभ प्राकट्य महामहोत्सव के दौरान प्रति दिन सुबह 5.30 बजे वंदना, अष्टक पाठ, 8 बजे मंगला आरती, तुलसी परिक्रमा के बाद प्रभात फेरी, संकीर्तन भजन, 10 बजे शृंगार, 12 बजे भोग आरती, शाम 7.30 बजे संध्या आरती, प्रार्थना, धर्म प्रवचन होंगे। वहीं 7 मार्च को ध्वजारोहण एवं अधिवास संकीर्तन, 8 को आमलकी एकादशी उपवास, उदयास्त श्रीहरिनाम संकीर्तन, 9 को श्री गोविंद द्वादशी पूजन, 10 को विशेष वैष्णव गोष्ठी होगी।
समारोह के दौरान 11 मार्च को सुबह 10 से दोपहर 12 बजे तक श्री नारायण, शम्मी (एसएल आर्टिस्ट) द्वारा निज निवास पर संकीर्तन एवं वैष्णव सेवा होगी। शाम 4 बजे महाप्रभु की नगर संकीर्तन शोभायात्रा निकाली जाएगी। 12 मार्च को जन्मोत्सव, श्री गौर पूर्णिमा उपवास, फूलडोल, होली फागोत्सव उदयास्त श्री हरिनाम संकीर्तन, संध्या आरती के पूर्व बधावा, पुरुषसूक्त पाठ, महाभिषेक, महाआरती, महासंकीर्त्तन के बाद धर्म प्रवचन होंगे। अगले दिन 13 मार्च को श्री जगन्नाथ मिश्र आनंदोत्सव, बधाई गायन, श्री गीताजी एवं श्री प्रेम भक्ति चंद्रिका का सामूहिक पाठ, आरती दर्शन, महोत्सव की पूर्णाहुति कार्यक्रम होंगे।
hin_Deva hin_Deva hin_Deva hin_Deva hin_Deva hin_Deva